CELEX: 62015TN0570
Language: el
Date: 2015-09-29 00:00:00
Title: Υπόθεση T-570/15: Προσφυγή-αγωγή της 29ης Σεπτεμβρίου 2015 — Federcaccia della Regione Liguria κ.λπ. κατά Επιτροπής

16.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 381/55
            
         Προσφυγή-αγωγή της 29ης Σεπτεμβρίου 2015 — Federcaccia della Regione Liguria κ.λπ. κατά Επιτροπής
   (Υπόθεση T-570/15)
   (2015/C 381/66)
   Γλώσσα διαδικασίας: η ιταλική
   
      Διάδικοι
   
   
      Προσφεύγοντες-ενάγοντες: Federcaccia della Regione Liguria (Γένοβα, Ιταλία), Matteo Anfossi (Taggia, Ιταλία), Associazione dei Migratoristi Italiani per la conservazione dell’ambiente naturale (ANUU) — LIGURIA (Γένοβα, Ιταλία), Alessio Piana (Cremolino, Ιταλία), Giovanno Bordo (Bargagli, Ιταλία), Maria Teresa Esposito (Bargagli, Ιταλία), Ezio Giacomo Isola (Davagna, Ιταλία), Luca Fossardi (Recco, Ιταλία), Adriano Zanni (Valbrevenna, Ιταλία), Luigi Marco Tiscornia (Ne, Ιταλία), Andrea Campanile (Cassano Spinola, Ιταλία) (εκπρόσωποι: A. Bruni, A. Mozzati και P. Balletti, δικηγόροι)
   
      Καθής-εναγόμενη: Ευρωπαϊκή Επιτροπή
   
      Αιτήματα
   
   Οι προσφεύγοντες-ενάγοντες (στο εξής: προσφεύγοντες) ζητούν από το Γενικό Δικαστήριο:
   
               —
            
            
               να αναγνωρίσει ότι η Ευρωπαϊκή Επιτροπή υπαιτίως παρέλειψε να εξετάσει τα αρχικά στοιχεία ως προς τις βασικές έννοιες τα οποία συλλέχθηκαν στην Ιταλία σχετικά με την έναρξη της αποδημητικής περιόδου προς αναπαραγωγή των ειδών των σκολοπακιδών (μπεκάτσας), της κίχλης (τσίχλας) και της κεδρότσιχλας, σε σύγκριση με τα αντίστοιχα στοιχεία που συλλέχθηκαν στη Γαλλία, και ως εκ τούτου παρέβη την υποχρέωσή της να επεξεργάζεται συνεπή διακρατικά στοιχεία σχετικά με τα ανωτέρω τρία αποδημητικά είδη πτηνών σε περιοχές γεωγραφικώς και κλιματικώς ομοιογενείς·
            
         
               —
            
            
               να αναγνωρίσει ότι η Ευρωπαϊκή Επιτροπή υπαιτίως παρέλειψε να ενημερώσει τα ιταλικά στοιχεία ως προς τις βασικές έννοιες σχετικά με την έναρξη της αποδημητικής περιόδου προς αναπαραγωγή των ειδών των σκολοπακιδών (μπεκάτσας), της κίχλης (τσίχλας) και της κεδρότσιχλας, να τα προσαρμόσει και να τα εναρμονίσει με τα αντίστοιχα γαλλικά στοιχεία, τα οποία κρίθηκαν ορθά και σύννομα, και να ορίσει στο δεύτερο δεκαήμερο του Φεβρουαρίου την ημερομηνία ενάρξεως της αποδημητικής περιόδου προς αναπαραγωγή των εν λόγω ειδών και στην Ιταλία·
            
         
               —
            
            
               να αναγνωρίσει ότι Ευρωπαϊκή Επιτροπή, ελλείψει έγκυρων και ορθών προϋποθέσεων, επέβαλε αδικαιολόγητους περιορισμούς στη θήρευση (κυνηγετικό τρόπο απολήψεως) των ειδών των σκολοπακιδών (μπεκάτσας), της κίχλης (τσίχλας) και της κεδρότσιχλας στην Ιταλία, και ιδίως στη Λιγουρία, σε σχέση με τα όρια που ισχύουν στη Γαλλία και ιδίως στην Κορσική και στον γαλλικό νότο, επισπεύδοντας, επομένως, στις 20 Ιανουαρίου την ημερομηνία λήξεως της θηρευτικής περιόδου για τα εν λόγω τρία είδη αποδημητικών πτηνών στη Λιγουρία·
            
         
               —
            
            
               να αναγνωρίσει τον παράνομο χαρακτήρα, λόγω διαφορετικής μεταχειρίσεως κρατών μελών και/ή περιφερειών κρατών μελών καθώς και λόγω ελλείψεως έγκυρων προϋποθέσεων, της διαδικασίας EU PILOT 6955/14/ENVI, που κίνησε η Ευρωπαϊκή Επιτροπή μόνον κατά του ιταλικού κράτους, χωρίς να κινήσει ταυτόχρονα την αυτή διαδικασία και κατά της Γαλλίας και χωρίς να διενεργήσει την παραμικρή προκαταρκτική έρευνα για τη συλλογή στοιχείων, βάσει των οποίων η Επιτροπή θα καθόριζε την πραγματική έναρξη της αποδημητικής περιόδου προς αναπαραγωγή των ειδών των σκολοπακιδών (μπεκάτσας), της κίχλης (τσίχλας) και της κεδρότσιχλας, με αποτέλεσμα να κρίνει ότι η έναρξη της ίδιας αποδημητικής περιόδου προς αναπαραγωγή διαφέρει κατά ένα μήνα μεταξύ της Κορσικής και του γαλλικού νότου (20 Φεβρουαρίου), αφενός, και της Λιγουρίας (20 Ιανουαρίου), αφετέρου·
            
         
               —
            
            
               να διαπιστώσει και να κρίνει τον παράνομη την παράλειψη της Ευρωπαϊκής Επιτροπής να απαντήσει στην κοινοποιηθείσα στις 16 Ιουνίου 2015 πράξη οχλήσεως των προσφευγόντων συλλόγων και να διαπιστώσει ότι η απάντηση που περιλαμβάνεται στην με αριθ. πρωτοκόλλου ENV.D.2/MC-GM/vf/ARES (2015) 3758354 επιστολή της Ευρωπαϊκής Επιτροπής με ημερομηνία 9 Σεπτεμβρίου 2015 συνιστά υπεκφυγή·
            
         
               —
            
            
               να υποχρεώσει την Ευρωπαϊκή Επιτροπή να εναρμονίσει τα ιταλικά στοιχεία ως προς τις βασικές έννοιες σχετικά με την έναρξη της αποδημητικής περιόδου προς αναπαραγωγή των ειδών των σκολοπακιδών (μπεκάτσας), της κίχλης (τσίχλας) και της κεδρότσιχλας, με τα αντίστοιχα γαλλικά, και να ορίσει την ημερομηνία ενάρξεως της αποδημητικής περιόδου στο δεύτερο δεκαήμερο του Φεβρουαρίου·
            
         
               —
            
            
               εν πάση περιπτώσει, να υποχρεώσει την Ευρωπαϊκή Επιτροπή να εναρμονίσει τα ιταλικά στοιχεία ως προς τις βασικές έννοιες σχετικά με την έναρξη της αποδημητικής περιόδου προς αναπαραγωγή των ειδών των σκολοπακιδών (μπεκάτσας), της κίχλης (τσίχλας) και της κεδρότσιχλας στη Λιγουρία με τα αντίστοιχα γαλλικά που αφορούν την Κορσική και τον γαλλικό νότο, και να ορίσει την ημερομηνία ενάρξεως της αποδημητικής περιόδου στο δεύτερο δεκαήμερο του Φεβρουαρίου·
            
         
               —
            
            
               να υποχρεώσει την Ευρωπαϊκή Επιτροπή να καταβάλει αποζημίωση για τη θετική και την αποθετική ζημία (διαφυγόν κέρδος) που υπέστησαν οι προσφεύγοντες κυνηγετικοί σύλλογοι, λόγω των παρατυπιών και των παραλείψεων της Επιτροπής, το ύψος της οποίας θα προσδιορίσει κατά την κρίση του το Γενικό Δικαστήριο.
            
         
      Ισχυρισμοί και κύρια επιχειρήματα
   
   Οι ισχυρισμοί και τα κύρια επιχειρήματα είναι όμοια αυτών που προβλήθηκαν στην υπόθεση T-562/15.